ผู้ว่าราชการกรุงเทพมหานคร  สั่งขยายเวลาปิดตลาดนัดจัตุจักรให้ปิดในเวลา 19.00 น.
ผู้ว่าราชการกรุงเทพมหานคร  สั่งขยายเวลาปิดตลาดนัดจัตุจักรให้ปิดในเวลา 19.00 น. พร้อมประสานกระทรวงคมนาคมจองดค่าเช่าพล.ต.อ.อัศวิน ขวัญเมือง ผู้ว่าราชการกรุงเทพมหานคร  กล่าวภายหลังลงพื้นที่ตรวจมาตรการป้องกันโควิด-19 ภายในตลาดนัดจตุจักร เพื่อดูแลความปลอดภัยของผู้ค้า ประชาชน และประเมินสถานการณ์การตลาดนัดจตุจักรที่เปิดให้บริการเป็นวันที่ 2 ว่า  หลังจากที่กรุงเทพมหานครอนุญาตให้ตลาดนัดจตุจักรเปิดทำขายได้ตั้งแต่เมื่อวานที่ผ่านมาเป็นวันแรกพบมีผู้ค้าและประชาชนเดินทางมาประมาณ 2 พันกว่าคนจากที่ปกติจะมีมากกว่าหมื่นคนต่อวัน ทั้งนี้จากการสำรวจพบปัญหาคือ การเว้นระยะห่างทางสังคมของประชาชนที่เดินทางมายังทำได้ไม่ดีเท่าที่ควร ซึ่งถือว่าเป็นเรื่องที่เข้าใจได้เพราะเป็นเรื่องใหม่ของสังคม จึงได้สั่งการให้สำนักการจราจรและขนส่ง กรุงเทพมหานคร เข้ามาดำเนินการตีเส้นการเว้นระยะห่างทางสังคมให้เรียบร้อยภายในคืนนี้ พร้อมทั้งสั่งการให้ สํานักงานตลาดกรุงเทพมหานคร เข้ามาทำความสะอาดให้เรียบร้อยภายในคืนนี้เช่นเดียวกัน คาดว่า หลังจากนี้การเว้นระยะห่างทางสังคมจะดีขึ้น นอกจากนี้ยังมีการเลื่อนเวลาปิดตลาดออกไปอีก 1 ชั่วโมง จากเดิมที่เปิดตลาดเวลา 5.00 น. ปิดเวลา 18.00 น. ให้เป็นเปิดเวลา 5.00 น. เช่นเดิมและปิดในเวลา 19.00 น. เนื่องจากขณะนี้เป็นฤดูร้อนประชาชนจะได้มีเวลาเลือกซื้อของในช่วงเย็นมากขึ้น  อย่างไรก็ตาม ได้เน้นย้ำให้ผู้ค้าและประชาชนที่เดินทางมายังตลาดให้ปฏิบัติการใน 3 ข้ออย่างเคร่งคัดคือ การเว้นระยะห่างทางสังคม การล้างมือและต้องใส่หน้ากากอนามัยทุกคน โดยกรุงเทพมหานครได้จัดถังขยะสำหรับทิ้งหน้ากากอนามัยโดยเฉพาะด้วยผู้ว่าราชการกรุงเทพมหานคร  กล่าวอีกว่า ทั้งนี้จะเน้นการตักเตือนร้านค้าที่อาจหลงลืมการดำเนินการตามมาตรการป้องกันการแพร่ระบาดโควิค -19 มากกว่าการบังคับใช้กฎหมาย เรื่องนี้ถือเป็นเรื่องใหม่ในสังคมไทยที่ทุกคนต้องเรียนรู้ไปพร้อมกัน นอกจากนี้ กำลังจะทำหนังสือถึงกระทรวงคมนาคมเพื่อให้งดเว้นค่าเช่าให้กับผู้ค้าไปจนถึงเดือนพฤศจิกายนนี้ เพื่อเป็นการเยียวยาผู้ค้าที่รับผลกระทบจากการปิดตลาดอีกด้วย